ဂျောနန်းတောင်

ဂျောနန်းတောင် (常念岳, Jōnen-dake) သည် ဂျပန်နိုင်ငံ၊ နဂနိုစီရင်စုတွင် တည်ရှိသည့် ဟိုဒတောင်တန်းများတွင် ပါဝင်သည့် တောင်တစ်ခု ဖြစ်သည်။ ဤတောင်သည် ချူးဘု - ဆန်းဂခုအမျိုးသားဥယျာဉ်အတွင်း တည်ရှိသည်။ တောင်၏ ပုံသဏ္ဌာန်သည် တြိဂံပုံစံ ရှိသည်။ ၂၈၅၇ မီတာ (၉၃၇၃ ပေ) မြင့်သည်။ ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင် ထည့်သွင်းဖော်ပြခံရသည့်တောင်တစ်ခုလည်း ဖြစ်သည်။ ဤတာင်ကို အဇုမိမြစ်ဝှမ်းမှလည်း မြင်နိုင်သည်။ အကြောင်းအရာ ဤတောင်ကို နှမ်းဖတ်ကျောက်များ (Granite) များဖြင့် ဖွဲ့စည်းထားသည်။ ၁၉၅၉ ခုနှစ်မတိုင်မီကာလတွင် တောင်ပတ်ဝန်းကျင်တွင် လိပ်ပြာမျိုးစိတ် ၉ ခုကို တွေ့ရသည်။ လိပ်ပြာမျိုးစိတ်တစ်ခုဖြစ်သည့် Colias erate နှင့် အခြားအမျိုးအစားများကိုလည်း ယခုအထိ တွေ့နိုင်သေးသည်။ တောင်ပေါ်တွင် နှင်းများတင်ကျန်ရစ်နေသည့် ပုံသဏ္ဌာန်ကို ကြည့်ကာ တောင်ယာလုပ်ကိုင်ရမည့်အချိန်ကို ဆုံးဖြတ်ခဲ့ကြသည်။ တောင်၏ ပုံသဏ္ဌာန်ကို "ဂျောနန်းဘိုး" (常念坊, Jōnen-Bō) ဟု ခေါ်ကြသည်။ သမိုင်းကြောင်း ၁၉၈၄ ခုနှစ် နွေရာသီ - အင်္ဂလိပ်လူမျိုး ဝေါ်တာဝက်စတန် (Walter Weston) သည် တောင်ပေါ်သို့ ပထမဆုံးရောက်သည့် ဂျပန်လူမျိုးမဟုတ်သည့် နိုင်ငံခြားသား ဖြစ်ခဲ့သည်။ ၁၉၀၆ ခုနှစ် နွေရာသီ - အုဆုအိခိုဂျိမ သည် တောင်ထိပ်သို့တက်ရောက်ခဲ့သည်။ ၁၉၁၉ ခုနှစ်၊ ဇူလိုင်လ ၂၇ ရက် - တောင်ပေါ်တွင် တည်းခိုသည့်တဲငယ် "ဂျောနန်းတဲငယ်"(常念小屋, Jōnen-goya) ကို ဖွင့်လှစ်ခဲ့သည်။ ၁၉၂၂ ခုနှစ် - ခယူးယဖုခုဒ သည် ဂျောနန်းတဲငယ်တွင် တည်းခိုကာ တောင်ပေါ်သို့ တက်ရောက်ခဲ့သည်။ ၁၉၃၁ ခုနှစ်၊ ဇွန်လ - တောင်တက်ပါတီပွဲနှင့် ကယ်ဆယ်ရေးအသင်းတို့၏ မတော်တဆမှု ဖြစ်ပွားခဲ့သည်။ ၁၉၃၄ ခုနှစ်၊ ဒီဇင်ဘာလ ၄ ရက် - တောင်ရှိရာဧရိယာတစ်ဝိုက်ကို "ချူးဘု - ဆန်းဂခုအမျိုးသားဥယျာဉ်" နေရာ အဖြစ် ထည့်သွင်းခဲ့သည်။ ၂၀၀၇ ခုနှစ်၊ မေလ ၂၈ ရက် - ဂျပန်နိုင်ငံ စာတိုက်နှင့် ပို့ဆောင်ဆက်သွယ်ရေးဌာနသည် ဂျောနန်းခဆနှင့်အတူ မဆွတ်မိုတိုရဲတိုက်ကို စာတိုက်တံဆိပ်ခေါင်းတွင် ထည့်သွင်းဖော်ပြခဲ့သည်။ ၂၀၁၀ ခုနှစ်၊ စက်တင်ဘာလ ၁၀ ရက် - NHK သည် ဂျောနန်းတောင်နှင့် ပတ်သက်သည့် တီဗွီအစီအစဉ်နှင့် တောင်ပေါ်နေ လိပ်ပြာများအကြောင်းကို ထုတ်လွှင့်ခဲ့သည်။ တောက်တက်ခြင်း တောင်တက်လမ်းကြောင်းများ တောင်ထိပ်သို့တက်ရောက်နိုင်သည့် လမ်းကြောင်း (၃) ခု ရှိသည်။ အိချိနိုမြစ်လမ်းကြောင်း - မအဲဂျောနန်းတောင်လမ်ကြောင်း - ဂျောနန်းတောင်ကန့်လန့်ဖြတ်လမ်း (မြောက်ဘက်နှင့် တောင်ဘက်သို့) - ပထဝီသွင်ပြင် ရုပ်ပုံများ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ တောင်များ